CELEX: C2005/115/59
Language: da
Date: 2005-05-14 00:00:00
Title: Sag T-114/05: Sag anlagt den 28. februar 2005 af Joerg Peter Block m.fl. mod Kommissionen for De Europæiske Fællesskaber

14.5.2005   
            
            
               DA
            
            
               Den Europæiske Unions Tidende
            
            
               C 115/33
            
         Sag anlagt den 28. februar 2005 af Joerg Peter Block m.fl. mod Kommissionen for De Europæiske Fællesskaber
   (Sag T-114/05)
   (2005/C 115/59)
   Processprog: fransk
   Ved De Europæiske Fællesskabers Ret i Første Instans er der den 28. februar 2005 anlagt sag mod Kommissionen for De Europæiske Fællesskaber af Joerg Peter Block, Sterrebeek (Belgien), og 12 andre, ved avocats Stéphane Rodrigues og Alice Jaume, og med valgt adresse i Luxembourg.
   Sagsøgerne har nedlagt følgende påstande:
   
               —
            
            
               Ansættelsesmyndighedens afgørelser, hvorved sagsøgernes klager blev afvist, og ansættelsesmyndighedens afgørelser af 1. maj 2004 om ændring af sagsøgernes lønklasse til lønklasse A*8 eller lønklasse B*8, annulleres.
            
         
               —
            
            
               Sagsøgernes lønsedler, hvorved ansættelsesmyndighedens afgørelse om at ændre sagsøgernes lønklasser til lønklasse A*8 eller lønklasse B*8 gennemføres, annulleres fra 1. maj 2004.
            
         
               —
            
            
               Retsvirkningerne af en annullation af de anfægtede afgørelser og navnlig af en genindplacering af sagsøgerne i lønklasse A*9 eller lønklasse B*9 med tilbagevirkende kraft fra den 1. maj 2004 meddeles Ansættelsesmyndigheden.
            
         
               —
            
            
               Subsidiært tilpligtes Kommissionen at anse sagsøgerne for forfremmelsesværdige til lønklasse A*10 eller til lønklasse B*10 ved deres næste forfremmelse.
            
         
               —
            
            
               Kommissionen tilpligtes at erstatte det tab, som sagsøgerne har lidt ved ikke at blive indplaceret i lønklasse A*9 eller lønklasse B*9 fra den 1. maj 2004.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgerne er alle tjenestemænd ved Kommissionen og indplaceret i lønklasse A7 og B2 forud for ikrafttrædelsen af vedtægtsændringen den 1. maj 2004. De anfægter deres indplacering i henholdsvis lønklasse A*8 og B*8 i medfør af artikel 2 i bilag XIII til vedtægten.
   Til støtte for deres søgsmål har sagsøgerne gjort gældende, at anvendelsen af denne bestemmelse i forhold til dem er ulovlig, idet der herved sker en tilsidesættelse af artikel 6 i vedtægten, af princippet om ækvivalens mellem den tidligere og den nye karrierestruktur og af ligebehandlingsprincippet samt af sagsøgernes berettigede forventning og velerhvervede rettigheder. Sagsøgerne har tillige anført, at der foreligger magtfordrejning.